CELEX: C2004/228/53
Language: da
Date: 2004-09-11 00:00:00
Title: Sag C-287/04: Sag anlagt den 5. juli 2004 af Kommissionen for De Europæiske Fællesskaber mod Kongeriget Sverige

11.9.2004   
            
            
               DA
            
            
               Den Europæiske Unions Tidende
            
            
               C 228/26
            
         Sag anlagt den 5. juli 2004 af Kommissionen for De Europæiske Fællesskaber mod Kongeriget Sverige
   (Sag C-287/04)
   (2004/C 228/53)
   Ved De Europæiske Fællesskabers Domstol er der den 5. juli 2004 anlagt sag mod Kongeriget Sverige af Kommissionen for De Europæiske Fællesskaber ved L. Ström van Lier og N. Yerrell, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Kongeriget Sverige har tilsidesat sine forpligtelser, idet det ikke har gennemført artikel 3, 6 og 8 i Rådets direktiv 93/104/EF (1) af 23. november 1993 om visse aspekter i forbindelse med tilrettelæggelse af arbejdstiden.
            
         
               —
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter:
   Den svenske lovgivning sikrer ikke, således som det kræves i direktivets artikel 3, en sammenhængende daglig hviletid på mindst 11 timer inden for hver 24-timers periode. Den omstændighed, at de fleste arbejdstagere er omfattet af kollektive overenskomster, som regulerer dette spørgsmål, påvirker ikke forpligtelsen til at gennemføre denne bestemmelse for samtlige arbejdstagere.
   Hvad angår direktivets artikel 6 kan den normale referenceperiode på fire måneder, som fastsættes i artikel 16, stk. 2, for gennemførelsen af artikel 6, ifølge 17, stk. 4, ikke overstige seks måneder. Det spillerum, som indføres ved muligheden for at gøre undtagelse med hensyn til referenceperioden, er mindre, end hvad den svenske lovgivning giver mulighed for.
   Direktivets artikel 8 er ikke blevet udtrykkeligt gennemført i svensk lovgivning.
   
      (1)  EFT L 307 af 13.12.1993, s. 18.